Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: gyermekek védelmérõl és a gyámügyi igazgatásról szóló 1997. évi XXXI. törvény (a továbbiakban: Gyvt.) alapján
Paragraph Index: 529

a) Szociális és gyermekjóléti alapszolgáltatások általános feladatai A hozzájárulás a települési önkormányzatoknak a Szoctv.-ben, valamint a Gyvt.-ben meghatározott szociális és gyermekjóléti alapellátási kötelezettségei körébe tartozó szolgáltatások és intézményeik mûködési kiadásaihoz kapcsolódik. Ezek a feladatok különösen: – a Szoctv. 64. §-ában meghatározott családsegítés, – a Gyvt. 39. §-ában meghatározott gyermekjóléti szolgáltatás,a 40. §-ában meghatározott gyermekjóléti szolgálat, a 41. § (4) bekezdése szerinti napközbeni ellátás, valamint a 44. §-ában meghatározott házi gyermekfelügyelet mûködtetése a külön jogszabályban foglalt szakmai szabályok szerint. aa) FAJLAGOS ÖSSZEG: 250 forint/fõ A hozzájárulás a 2 000-nél kisebb lakosságszámú települési önkormányzatot illeti meg a település lakosságszáma szerint, szolgáltatásonként. A 2 000-nél kisebb lakosságszámú, családsegítést és gyermekjóléti szolgáltatást mûködési engedéllyel végzõ települési önkormányzatot az ab) pont szerinti hozzájárulás illeti meg. Ha az önkormányzat csak az egyik szolgáltatást mûködteti, akkor e szolgáltatáshoz kapcsolódóan az ab) pont szerinti hozzájárulás 50%-a, valamint az e jogcímû hozzájárulás jár. Mindkét szolgáltatást mûködtetõ 2 000-nél kisebb lakosságszámú önkormányzat az ab) pont szerinti hozzájárulás mellett nem jogosult az e jogcímû hozzájárulásra. ab) A hozzájárulásra az a családsegítést és/vagy gyermekjóléti szolgáltatást mûködtetõ települési önkormányzat jogosult, amelynek lakosságszáma nem haladja meg a 70 000-et. A hozzájárulás (H) a települési önkormányzatot lakosságszáma (L) alapján illeti meg a következõ képlet szerint: H = (L/5 000) x 3 950 000 forint ac) A hozzájárulásra a családsegítést és/vagy gyermekjóléti szolgáltatást mûködtetõ, 70 001–110 000 lakosságszámú települési önkormányzat jogosult. A hozzájárulás (H) a települési önkormányzatot lakosságszáma (L) alapján illeti meg a következõ képlet szerint: H = (L/7 000) x 3 950 000 forint ad) A hozzájárulásra a családsegítést és/vagy gyermekjóléti szolgáltatást mûködtetõ, 110 000-nél nagyobb lakosságszámú települési önkormányzat jogosult. A hozzájárulás (H) a települési önkormányzatot lakosságszáma (L) alapján illeti meg a következõ képlet szerint: H = (L/8 000) x 3 950 000 forint Ha az önkormányzat az ab)–ad) pontok szerinti hozzájárulások esetén csak az egyik szolgáltatást mûködteti, akkor e szolgáltatáshoz kapcsolódóan az adott hozzájárulás 50%-a jár.

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes